મારા હસબન્ડના લીધે મારા સિવાય બેઝ કેમ્પમાં લગભગ દરેકને આ સરપ્રાઈઝ બર્થ ડે સેલિબ્રેશનની જાણ હતી. મારા જીવનનો સૌથી યાદગાર બર્થ ડે મે સાંકરીમાં ઉજવેલો. અને જીવનભર યાદ રહી જાય એવી હટકે કેક પણ કટ કરી કારણ કે મને જાણવા મળેલુ કે મારા હસબન્ડના અથાગ પ્રયત્નો બાદ પણ સાંકરીમા કેક જેવી વસ્તુ મળી શકી ના હતી આથી એમણે મસ્કાબનને કેક નુ સ્વરૂપ આપી એમણે મારા બર્થ ડે સેલિબ્રેશનને વધુ સ્પેશિયલ બનાવી દીધુ. હું ખરેખર નસીબદાર હતી કે આ રીતે મારો બર્થ ડે સેલિબ્રેટ કરી શકી. એક ખાનગી વાત કહુ તો 1st જાન્યુઆરીએ બર્થ ડે હોવાનો આજ ફાયદો હું વર્ષોથી ઉઠાવી રહી છુ. આમ ઘણી બધી કેક મતલબ મસ્કાબન ખાઈ, ઘણી બઘી બર્થ ડેની શુભેચ્છાઓ મેળવી અને 2016નુ વેલકમ કર્યુ અને કાર્યક્રમની પૂર્ણાહૂતિ કરી. મ્યુઝીક અને ડાન્સે અમારો બધો થાક થોડા સમય માટે તો ભુલાવી જ દીઘેલો પણ અમારી સફર હજુ બાકી હતી અને અમારે વહેલી સવારે દહેરાદૂન જવા નીકળવાનુ હતુ આથી અમે બધા સામાન પેક કરી ઊંઘવાની તૈયારીમાં લાગી ગયા.